AKTS
Par gājēju pārejas ierīkošanu

2024.gada 5.martā	Rīgā
Pamatojums:
1. [bookmark: _Hlk122614706]Rīgas valstspilsētas pašvaldības Centrālās administrācijas Publiskās infrastruktūras attīstības pārvaldes 27.02.2024. vēstule Nr.CAPIAP-24-44-nd “Par gājēju pārejas ierīkošanu mobilitātes punktā “Gaisma””.
2. Ministru kabineta 06.10.1998. noteikumi Nr.392 “Dzelzceļa pārbrauktuvju un pāreju ierīkošanas, aprīkošanas, apkalpošanas un slēgšanas noteikumi”.
Komisijas locekļi:
VAS “Latvijas dzelzceļš” Tehniskās vadības direkcijas Tehniskās un būvniecības daļas vadītājs Sergejs Mihailovs;
VAS “Latvijas dzelzceļš” Tehniskās inspekcijas Satiksmes drošības nodaļas Elektrotehniskās saimniecības vecākais tehniskais inspektors Daniils Grigorjevs;
VAS “Latvijas dzelzceļš” Sliežu ceļu pārvaldes Šķirotavas ekspluatācijas daļas vadītājs Aleksejs Vereščetins;
VAS “Latvijas dzelzceļš” Elektrotehniskās pārvaldes Infrastruktūras attīstības un tehnoloģisko procesu daļas vadītājs Vjačeslavs Bučinskis;
Valsts dzelzceļa tehniskās inspekcijas Vecākais inspektors ekspluatācijas jautājumos Andrejs Kozjučenoks;
Rīgas valstspilsētas pašvaldības Centrālās administrācijas Publiskās infrastruktūras attīstības pārvaldes vadītāja vietniece, projekta vadītāja Anna Posohova;
SIA “BM-Projekts” būvprojektu vadītājs Didzis Dāle.

Komisija izskatīja dzelzceļa gājēju pārejas ierīkošanas iespēju pie esošās pārbrauktuves Nr.101 Krustpils ielā, Rīgā Šķirotavas stacijā (9+432.km) pāri I. un II. galveniem ceļiem un 13. izvilkšanas ceļam. 
Komisija konstatēja:
1. Perspektīvā dzelzceļa gājēju pārejas izbūves vieta ir Šķirotavas stacijā “A” parkā (9+432.km) pie esošās dzelzceļa pārbrauktuves Nr.101 Krustpils ielā, Rīgā no Salaspils stacijas puses;
2. Dzelzceļa pārbrauktuve Nr.101 ir I.kategorijas pārbrauktuve;
3. Dzelzceļa pārbrauktuves Nr.101 braucamās daļa ir dzelzsbetona plātnes. Braucamās daļa platums ir 9m;
4. Dzelzceļa pārbrauktuve Nr.101 aprīkota ar apgaismojumu,  automātisko luksoforu signalizāciju un automātiskām barjerām, kā arī ar videonovērošanas sistēmu;
5. Vilcienu redzamība no perspektīvās pārejas pieejām ir  aptuveni 800 m uz abām pusēm;
6. Vilcienu kustības ātrums ir 90/80 km/h, saskaņā ar 21.04.2021. rīkojumu Nr. D-1.14./51-2021;

Komisija nolēma:
1. Ir iespēja izbūvēt dzelzceļa gājēju pāreju pie esošās pārbrauktuves Nr.101 Krustpils ielā, Rīgā Šķirotavas stacijā “A” parkā (9+432.km) pāri I. un II. galveniem ceļiem un 13. izvilkšanas ceļam no Salaspils stacijas puses;
2. Rīgas valstspilsētas pašvaldībai, kā dzelzceļa gājēju pārejas izbūves ierosinātājam:
2.1. izbūvēt gājēju pārejas pieejas no abām pusēm;
2.2. izbūvēt gājēju pārejas pieeju apgaismojumu;
2.3. nodrošināt ūdens novadsistēmas pārbūvi;
2.4. uzstādīt brīdinājuma uzrakstus un gājēju kustības organizējošu norobežojumu (labirintus););
2.5. uzstādīt norobežojumu paralēli dzelzceļam 25 metru garumā no labirintiem uz Salaspils pusi. Ar margām atdalīt gājēju pārejas pieeju ietvi no Krustpils ielas braucamās daļas;
2.6. pieprasīt VAS ,,Latvijas dzelzceļš” nosacījumus gājēju pārejas projektēšanai;
2.7. saņemt Valsts dzelzceļa tehniskajā inspekcijā būvniecības atļauju saskaņā ar Ministru kabineta 02.09.2014. noteikumu Nr.530 „Dzelzceļa būvnoteikumi”  5.2.apakšpunkta prasībām;
2.8. nodrošināt izbūves projektēšanu un saņemt būvatļauju;
2.9. nodrošināt gājēju pārejas pieeju līdz gājēju pārejas klājumam pāri sliežu ceļam  uzturēšanu, tajā skaitā attīrīšanu no sniega, ledus un atkritumiem.
3. VAS ,,Latvijas dzelzceļš” :
3.1. saņemot apstiprinājumu no Rīgas valstspilsētas pašvaldības par pārejas pieeju izbūves no abām pusēm iekļaušanu darbu plānā, iekļaut budžetā līdzekļus gājēju pārejas klājuma izbūvei pāri sliežu ceļam. Gājēju pārejas klājumu izbūvēt dzelzceļa pārbrauktuvē Nr.101 Krustpils ielā, Rīgā Šķirotavas stacijā “A” parkā (9+432.km) pāri I. un II. galveniem ceļiem un 13. izvilkšanas ceļam uz Salaspils stacijas pusi. 
3.2. nodrošināt gājēju pārejas uzturēšanu, tajā skaitā attīrīšanu no sniega, ledus un atkritumiem.
4. Rīgas valstspilsētas pašvaldībai un VAS ,,Latvijas dzelzceļš” savstarpēji saskaņot gājēju pārejas pieeju un klātnes izbūves darbu termiņus. 

Komisijas locekļi:

